Fi stqarrija maħruġa mill- Whip u Kelliem tal-Oppożizzjoni dwar Kunsilli Lokali, l-Komunitajiet u l-Fondi Ewropej Robert Cutajar u l-President tal-Kulleġġ Kunsillieri Lokali PN (KKLPN) u Kordinatur Kunsilli Lokali PN Charles Bonello, stqarrew kif wara talba li saret mill-Oppożizzjoni permezz tal-Kelliem responsabbli mill-Kunsilli Lokali Robert Cutajar sabiex b’mod urġenti tissejjaħ laqgħa mal-Ministru sabiex jittieħdu deċiżjonijiet sabiex filwaqt li jiġi mħares l-operat tal-Kunsilli Lokali, fl-istess waqt tkun qed tiġi mħarsa s-saħħa tal-Kunsillieri u l-ħaddiema li jaħdmu fl-uffiċċji tal-Kunsilli Lokali  u dawk tar-reġjuni f’Malta u Għawdex. L-Oppożizzjoni f’din il-laqgħa li saret aktar kmieni llum ressqet lill-Gvern numru ta’ proposti sabiex jiġu kkunsidrati u jidħlu fis-seħħ mill-aktar fis possibbli. Dawn il-proposti jinkludu fost l-oħrajn metodu kif għandhom jibqgħu jsiru laqgħa iżda b’numru minimu ta’ kunsillieri, jiġu posposti l-laqgħa annwali tal-Kunsilli kif ukoll miżuri li jiġu mħarsa saħħet il-ħaddiema u l-istess kunsillieri. Il-Gvern informa lil dawk preżenti li kien se jieħu konsiderazzjoni ta’ dak li qed tghid l-Oppożizzjoni u ntrabat li fejn hemm il-bżonn kien se joħroġ avviż legali sabiex jidħlu fis-seħħ dawn il-proposti. Il-Partit Nazzjonalista se jibqa’ mhux biss jikkopera mal-Gvern iżda wkoll se jibqa’ viġilanti sabiex jittieħdu l-passi kollha neċessarji li jissalvagwardjaw il-poplu Malti u Għawdxi kollu. Preżenti għal din il-laqgħa f’isem il-Partit Nazzjonalista, apparti l-Kelliem tal-Oppożizzjoni għall-Kunsilli Lokali Robert Cutajar kien hemm ukoll it-tliet Presidenti tar-Reġjuni eletti f’isem il-Partit Nazzjonalista Samuel Azzopardi, Michael Fenech Adami u Anton Mifsud u l-President tal-Kulleġġ Kunsillieri Lokali PN (KKLPN) u Kordinatur Kunsilli Lokali PN Charles Bonello. Il-Proposti jinkludu fost l-oħrajn –